Armanistonga qarshi ikkinchi o‘yinda O‘zbekiston U-19 durang qayd etdi

Ikki o‘rtoqlik uchrashuvi o‘tkazish uchun Armanistonga jo‘nab ketgan Jasur Abduraimov boshchiligidagi O‘zbekiston U-19 terma jamoasi Armaniston U-19 ga qarshi ikkinchi o‘yinni o‘tkazdi, deb xabar bermoqda “Uff.uz”.

Bu safar o‘zbekistonliklar armanistonlik tengdoshlari bilan 1:1 hisobida durang qayd etishdi. 60-daqiqada Robert Minasyan tomonidan kiritilgan golga uchrashuv yakuniga yetib borayotgan bir vaqtda Saidjamol Davlatov javob bera oldi.
Eslatib o‘tamiz, jamoalar o‘rtasidagi dastlabki o‘yinda hamyurtlarimiz 3:1 hisobida g‘alaba qozongandi.
O‘rtoqlik uchrashuvi. Armaniston U-19 - O‘zbekiston U-19 1:1
Gollar: Robert Minasyan (60) — Saidjamol Davlatov (90+2)